Gregorio Pedro XV Aghachanean

Gregorio Pedro XV AghachaneanO seu apelido aparece tamén como Agagianian, Aghagianian, Agadżanian e Aghajanian . (en , Grigor Petros ŽE. Aġač̣anean), nado o 15 de setembro de 1895 en Akhaltsikhe (Imperio Ruso) e finado o 16 de maio de 1971 en Roma, foi o 15º patriarca de Cilicia da Igrexa católica armenia dende o 30 de novembro de 1937 até o 25 de agosto de 1962.

 Traxectoria 
Naceu en Akhaltsikhe, na gobernación de Tiflis do Imperio Ruso (hoxe Xeorxia), o 15 de setembro de 1895.Outras fontes dan o 18 de setembro. Estudou no seminario de Tiflis e posteriormente na Pontificia Universidade Urbaniana, e o 23 de decembro de 1917 foi ordenado sacerdote en Roma.

O 11 de xullo de 1935 foi nomeado bispo titular de Comana Armeniae, e recibiu a ordenación episcopal o 21 de xullo de mans do bispo auxiliar armenio de Roma Sargis Ter Abrahamean.

O 30 de novembro de 1937 foi elixido patriarca de Cilicia. O papa Pío XII creouno cardeal o 18 de febreiro de 1946, co título de cardeal-presbítero de San Bartolomeo all’Isola.

O 18 de xuño de 1958 foi nomeado proprefecto da Congregación para a Propagación da Fe, e dous anos despois prefecto. O 25 de xuño de 1962 renunciou como patriarca de Cilicia, e seguiu a traballar en Roma. Retirouse como prefecto da congregación o 19 de outubro de 1970, e días despois foi nomeado cardeal-bispo de Albano.

Finou en Roma o 16 de maio de 1971.
 Premios e distincións 
Foi nomeado doutor honoris causa en Leis polo Boston College en 1952, pola Universidade de San Tomé de Manila en 1958, polas universidades Católica de América e de Notre Dame en 1960, e pola Universidade Nacional de Irlanda en 1961. Foi tamén nomeado Cabaleiro da Gran Cruz da Orde ao Mérito da República Italiana en 1963.

 Notas 

 Véxase tamén 
 Ligazóns externas 
 Perfil en Catholic-Hierarchy.org 

Categoría:Nados en 1895
Categoría:Nados en Akhaltsikhe
Categoría:Bispos católicos de Xeorxia
Categoría:Bispos da Igrexa católica armenia
Categoría:Bispos católicos do século XX
Categoría:Patriarcas de Cilicia
Categoría:Cardeais de Xeorxia
Categoría:Cardeais creados por Pío XII
Categoría:Alumnos da Pontificia Universidade Urbaniana
Categoría:Profesores do Pontificio Colexio Armenio
Categoría:Doutores honoris causa pola Universidade Católica de América
Categoría:Doutores honoris causa pola Universidade Nacional de Irlanda
Categoría:Doutores honoris causa polo Boston College
Categoría:Doutores honoris causa pola Universidade de Santo Tomás
Categoría:Galardoados coa Orde ao Mérito da República Italiana
Categoría:Finados en 1971
Categoría:Doutores honoris causa pola Universidade de Notre Dame
Categoría:Venerados pola Igrexa católica
Categoría:Participantes no Concilio Vaticano Segundo